3 หุ้นผลิตแบต EV เด้ง! เก็ง “สรรพสามิต” ชงบอร์ดอีวี เคาะหนุน 600 ลบ. 22 ก.ย.นี้
GPSC-EA-BANPU ดีด! นักลงทุนเก็ง “สรรพสามิต” ชงบอร์ดอีวี เคาะหนุนโรงงานผลิตแบตเตอรี่ 600 ลบ. ต่อ 1 กิกะวัตต์ 22 ก.ย.นี้
GPSC-EA-BANPU ดีด! นักลงทุนเก็ง “สรรพสามิต” ชงบอร์ดอีวี เคาะหนุนโรงงานผลิตแบตเตอรี่ 600 ลบ. ต่อ 1 กิกะวัตต์ 22 ก.ย.นี้
20 ก.ย. 2565

ผู้สื่อข่าวรายงานว่า วันนี้ (20 ก.ย.65) ณ เวลา 10:18 น. ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC อยู่ที่ระดับ 69 บาท บวก 1.75 บาท หรือ 2.60% สูงสุดที่ระดับ 69.50 บาท ต่ำสุดที่ระดับ 68 บาท ด้วยมูลค่าการซื้อขาย 302.73 ล้านบาท
บริษัท พลังงานบริสุทธิ์ จำกัด (มหาชน) หรือ EA อยู่ที่ระดับ 89.50 บาท บวก 1.50 บาท หรือ 1.70% สูงสุดที่ระดับ 89.75 บาท ต่ำสุดที่ระดับ 88.50 บาท ด้วยมูลค่าการซื้อขาย 171.65 ล้านบาท
บริษัท บ้านปู จำกัด (มหาชน) หรือ BANPU อยู่ที่ระดับ 13.50 บาท บวก 0.20 บาท หรือ 1.50% สูงสุดที่ระดับ 13.50 บาท ต่ำสุดที่ระดับ 13.40 บาท ด้วยมูลค่าการซื้อขาย 44.93 ล้านบาท
สำหรับราคาหุ้นที่ปรับตัวขึ้นมานั้นคาดจะมาจากการที่นักลงทุนเข้ามาเก็งข่าวกรมสรรพสามิตเตรียมเสนอคณะกรรมการนโยบายยานยนต์ไฟฟ้าแห่งชาติ หรือบอร์ด EV พิจารณามาตรการส่งเสริมอุตสาหกรรมแบตเตอรี่รถอีวี ในวันที่ 22 ก.ย.นี้ ซึ่งจะมีทั้งมาตรการทางด้านภาษีและการให้เงินอุดหนุนตามขนาดความจุของแบตเตอรี่ที่คิดเป็นกิโลวัตต์-ชั่วโมง โดยเบื้องต้นหากผลิตแบตเตอรี่ 1 กิกะวัตต์ มีโอกาสได้รับเงินอุดหนุนกว่า 600 ล้านบาท
ทั้งนี้สอดคล้องกับบล.เอเชีย พลัส ระบุว่า EA, GPSC และ BANPU เป็นหุ้นที่ได้ประโยชน์เนื่องจากเป็นผู้ผลิตแบตเตอรี่รายใหญ่ โดยปัจจุบัน EA มีโรงงานผลิตแบตเตอรี่ถือเป็นรายใหญ่สุดในอาเซียน รองลงมาเป็น GPSC ที่ผ่านการร่วมทุนกับ PTT โดยจัดตั้งบริษัท NUOVO PLUS ซึ่งมีโรงผลิตแบตฯ ทั้งในประเทศไทยและประเทศจีน อีกทั้งยังได้ร่วมมือกับ Foxconn บริษัทสัญชาติไต้หวัน เพื่อศึกษาความเป็นไปได้สำหรับจัดตั้งโรงงานผลิต Platform และส่วนประกอบที่สำคัญสำหรับยานยนต์ไฟฟ้า เพื่อเตรียมความพร้อมสู่ตลาด EV ในอนาคต ส่วน BANPU NEXT เข้าลงทุน 47% ใน Durapower ประเทศจีน ซึ่งมีโรงงานรองรับการผลิตแบตเตอรี่ สำหรับใช้ทั้งในอุตสาหกรรม EV